2-இருபீனைல்பாசுபீனோபென்சால்டிகைடு

2-இருபீனைல்பாசுபீனோபென்சால்டிகைடு  (2-Diphenylphosphinobenzaldehyde) என்பது (C6H5)2PC6H4CHO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இது ஓர் உலோக பாசுபீன் ஈந்தணைவியாகும். மஞ்சள் நிறத்தில் திண்மமாகக் காணப்படும் இச்சேர்மம் பொதுவான கரிமக் கரைப்பான்களில் கரையும்.

தயாரிப்பு 
பாதுகாக்கப்பட்ட 2-புரோமோபென்சால்டிகைடில் இருந்து பெறப்பட்ட கிரிக்கனார்டு வினையாக்கியுடன்  குளோரோடைபீனைல்பாசுபீனைச் சேர்த்து வினைபுரியச் செய்து தொடர்ந்து பாதுகாப்பை நீக்கி 2-இருபீனைல்பாசுபீனோபென்சால்டிகைடு தயாரிக்கப்படுகிறது.Schiemenz, Guenter P.; Kaack, Hermann  "Aromatische Phosphine mit Substituenten zweiter Ordnung, XIII. Triarylphosphine mit mehreren Carbonyl-Funktionen durch Grignard-Synthese (Aromatic phosphines with second order substituents. XIII. Preparation of triarylphosphines with several carbonyl functions by Grignard synthesis)" Justus Liebigs Annalen der Chemie 1973, vol. 9, pp.  1480-93.  . (2-இலித்தியோபீனைல்) இருபீனைல்பாசுபீனிலிருந்தும்  2-இருபீனைல்பாசுபீனோபென்சால்டிகைடு சேர்மத்தை தயாரிக்க முடியும்.  

வினை
2-இருபீனைல்பாசுபீனோபென்சால்டிகைடு பல்வேறு அமீன்களுடன் ஒடுங்குகிறது. இவ்வினையில் பாசுபீன்-இமைன் மற்றும் பாசுபீன்-அமைன் ஈந்தணைவிகள் உருவாகின்றன.

மேற்கோள்கள்

பகுப்பு:பென்சால்டிகைடுகள்
பகுப்பு:பீனைல் சேர்மங்கள்
பகுப்பு:மூவிணைய பாசுபீன்கள்